Diari Oficial de la Generalitat Valenciana


Sumari del DOGV 4247, del 13-05-2002 (2002/4653)

ORDE de 19 d'abril de 2002, de la Conselleria de Cultura i Educació, per la qual es crea una Secció d'Educació Secundària a Torrevieja.
---------------------------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4653


Data del document
:   19-04-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Torrevieja
    * ensenyament secundari

ORDE de 19 d'abril de 2002, de la Conselleria de Cultura i Educació, per la qual es crea una Secció d'Educació Secundària a Torrevieja. [2002/X4653]
  
En l'actualitat Torrevieja disposa dels tres centres de Secundària previstos inicialment en els estudis de planificació educativa, efectuats per la Conselleria de Cultura i Educació. Es considerava en aquell moment que estos centres eren suficients per a atendre la demanda dels ensenyaments d'Educació Secundària establits en la Llei Orgànica 1/1990, d'Ordenació General del Sistema Educatiu.
  
Les previsions inicials s'han vist superades per un fort increment de la demanda de llocs escolars en Educació Secundària per la qual cosa es fa necessari la creació d'un nou centre que permeta atendre les noves necessitats.
  
La Direcció Territorial de Cultura i Educació ha efectuat una proposta de creació d'una secció a Torrevieja per a escolaritzar l'alumnat d'Educació Secundària Obligatòria.
  
La disposició addicional octava del Reglament Orgànic i Funcional dels Instituts d'Educació Secundària, aprovat pel Decret 234/97, de 2 de setembre, de Govern Valencià, configura les seccions d'Educació Secundària Obligatòria com a centres dependents d'un institut d'Educació Secundària i faculta la Conselleria de Cultura i Educació per a la creació i supressió d'estos centres.
  
L'Orde de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost, regula les seccions dels instituts d'Educació Secundària.
  
En virtut d'això i, fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es crea, dependent de l'Instituto de Educación Secundaria Núm. 3 de Torrevieja, codi 79726469, el següent centre docent:
  
Província: Alacant
  
Localitat: Torrevieja
  
Denominació: Sección del Instituto de Educación Secundaria Núm. 3
  
Codi: 24742992
  
Adreça provisional: av. Delfina Viudes, s/n
  
Composició: 8 unitats d'Educació Secundària Obligatòria
  
Capacitat: 240 llocs escolars
  
Segon
  
El centre iniciarà les seues activitats en el curs acadèmic 2001/2002 i oferirà matrícula per a cursar Educació Secundària Obligatòria.
  
Tercer
  
El director territorial de Cultura i Educació de València nomenarà l'equip directiu del centre, de conformitat amb el que establix l'Orde de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, el dotarà amb l'equipament i material didàctic necessaris. A l'efecte, la Direcció Territorial de Cultura i Educació n'efectuarà l'oportuna i raonada proposta.
  
DISPOSICIÓ ADDICIONAL
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present orde.
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2001/02.
  
València, 19 d'abril de 2002
  
El conseller, p.s.r. (art. 4.1 del Decret 111/2000,
  
DOGV núm. 3798, de 21 juliol),
  
la subsecretària,
  
CARMEN NÁCHER PÉREZ